Ügyiratszám: 8128-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága 2015. 03. 27-én 1000 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Gönczy Pál terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,

## a Polgármesteri Hivatal részéről: Dr. Vincze Ferenc jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Kunkliné Dede Erika egészségügyi, szociális irodavezető-helyettes,

* **jegyzőkönyvvezető:** Fehér Adrienn

Marosi György Csongor:

A Magyar-Német Baráti Kör a pályázati beadási határidőn túl támogatási kérelemmel fordult a bizottsághoz.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a kiküldött és a plusz napirendi pontot. (a döntéshozatalban 8 fő vett részt).

**62/2015. (III.27.) GB határozat**

**Hajdúszoboszló Város Önkormányzatának Gazdasági Bizottsága a napirendi javaslatokat elfogadja.**

**Napirend**

1. Civil szervezetek és intézmények támogatásáról szóló pályázati kiírásra érkezett igények elbírálása

Előadó: elnök

1. A Magyar Német Baráti Kör kérelme

Előadó: elnök

1. Egyebek

1. **napirend**

***Civil szervezetek és intézmények támogatásáról szóló pályázati kiírásra érkezett igények elbírálása***

Marosi György Csongor:

A pályázati kiírásra 47 igény érkezett. Már két kérelem elbírálásra került. Mivel a bizottsághoz cég nem pályázhat, az Air Pub Cafe Kft. kérelme nem támogatható. Nem pályázhat a Bárdos Lajos Általános Iskola, mert nem rendelkezik saját számlaszámmal. Hajdúszoboszló Zeneoktatásáért és Kultúrájáért Alapítvány Ifj. Fúvószenekar, a Fekete Borbála Alapítvány és a Hajdúszoboszlói Nyugdíjas Pedagógusokért Alapítvány kérelme nem fogadható el, mert a kiírás szerint alapítvány nem pályázhat. Ha a fúvószenekar nem tudja összegyűjteni a lengyel zenei fesztiválra a szükséges összeget, akkor pályázaton kívül fordulhat kérelemmel a bizottsághoz.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és a következő határozatot hozta:

**63/2015. (III.27.) GB határozat**

**Hajdúszoboszló Város Önkormányzatának Gazdasági Bizottsága nem támogatja az Air Pub Cafe Kft., a Bárdos Lajos Általános Iskola, Hajdúszoboszló Zeneoktatásáért és Kultúrájáért Alapítvány Ifj. Fúvószenekar, a Fekete Borbála Alapítvány és a Hajdúszoboszlói Nyugdíjas Pedagógusokért Alapítvány kérelmét**

Határidő: -

Felelős: -

Marosi György Csongor:

Javaslom, hogy a kérelmekről csomagban egy szavazással döntsön a bizottság.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és a következő határozatot hozta:

**64/2015. (III.27.) GB határozat**

**Hajdúszoboszló Város Önkormányzatának Gazdasági Bizottsága támogatja az egy határozatban csomagban történő szavazást.**

Határidő: -

Felelős: -

Marosi György Csongor:

Az Aero Club a várostól megkapták a reptér használati jogot, melyből jelentős bevétel is termelődik. A korábbiakhoz hasonlóan most sem javaslom a támogatásukat. A két horgászegyesületnek egységesen 100-100 ezer forintot javaslok. A Hajdúszoboszlói Női Kézilabda SE jelentős támogatást kap a TAO pályázatból, az azonosító pendrive-ra 35.000 Ft támogatást javaslok. Szoboszlói Szittyák Kh. Hagyományőrző Egyesület digitális fényképező vásárlására elegendőnek tartom a 100.000 Ft-ot. Hajdúszoboszlói Városszépítő Egyesület és a Hajdúszoboszló Jövőjéért Kh. Egyesület jelentős szerepet vállal a város életében, javaslom a 180.000 Ft támogatást.

Marosi György Csongor:

A két nemzetiségi önkormányzat már kap támogatást az önkormányzattól. a keretük is megnövekedett. Részükre egységesen 170.000 Ft támogatást javaslok. A Hajdúszoboszlói Kör képviseletében megkeresett Marinka Sándor, hogy támogatásunkat kérje abban, hogy végre rendeződjön az egyesület helyzete, megtalálhassák az identitásukat. Részükre 120.000 Ft-ot javaslok. A Hajdúszoboszlói Ifjúsági Társaság egyre több nyári rendezvényt szervez. Javaslom, hogy 180.000 Ft-ot kapjanak. A Waldorf Egyesület a Ciróka Napköziotthont üzemelteti a Hőforrás utcán, sok gyermeket lát el. Polgármester Úr is rendszeresen támogatja őket, mert hiánypótló tevékenységet végeznek.

Kunkliné Dede Erika:

14 éves korig elláthatnának gyermekeket, ez egy úgynevezett pótbölcsőde.

Marosi György Csongor:

Az egyházak egységesen 180.000 Ft-ot kapjanak, a költségvetésből is kapnak támogatást. Az Életerő Egyesület Életerő napja nem támogatható, mert az rendezvény. Bontsa szét a rendezvénytől a költségvetését és pályázaton kívül kapjon arra támogatást. A Hajdúszoboszlói Gazdakör, Gazdák Egyesülete a város legnagyobb egyesülete, kapjon 180.000 Ft támogatást. A Méhész Egyesület alapszabály felülvizsgálata 60.000 Ft-ból, az Hajdúszoboszlói Egyesített Óvoda projektorvásárlása 150.000 Ft-ból is megoldható. Az óvodák intézményei messze jobb állapotban vannak, mint az iskoláké. A Földgáz Vadásztársaság kapjon 100.000 Ft-ot a gépjármű használatra és kiköthetjük, hogy segítsenek a mezőőreinknek is. Hajdúszoboszlói Kutyabarátok Egyesülete máshol nem tud pályázni. Egy sintértelepnek felelnek meg, alapvetően jó célt szolgálnak. Mivel az Árpád SE máshonnan is kap támogatást, javaslom a 120.000 Ft megítélését. A Magyar Rákellenes Liga számára laptop vásárlásra 120.000 Ft-ot javaslok.

Kunkliné Dede Erika:

Jelentős tevékenységet végeznek, én a 180.00 Ft-ot jogosnak tartom.

Marosi György Csongor:

Az Önkéntes Tűzoltó Közhasznú Egyesületnek csak a muzeális értékek felújítását tudjuk támogatni. A Hajdúszoboszlói Polgárőr Közhasznú Egyesületnek nem javaslom a támogatását, mivel a költségvetésből 500.000 Ft támogatást, motort és gépkocsit is kaptak.

Eddig a bizottság 5.745.000 Ft támogatást hagyott jóvá, melyben a Járóbeteg-ellátó Centrum és a HKSZSZK támogatása is benne van.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és -az előterjesztésben és a módosító javaslatokban foglaltak alapján- a következő határozatot hozta:

**65/2015. (III.27.) GB határozat**

**Hajdúszoboszló Város Önkormányzatának Gazdasági Bizottsága a Civil szervezetek és intézmények támogatására kiírt pályázatra érkezett igényeket az alábbiak szerint támogatja.**

|  |  |  |
| --- | --- | --- |
| **Ssz.** | **A pályázó neve** | **Megítélt összeg (eFt)** |
|
| 1 | Aero Club Hajdúszoboszló | **0** |
| 2 | Air Pub Cafe Kft. | **0** |
| 3 | ANKSE Hajdúszoboszló | **100** |
| 4 | Civilek Együtt Hajdúszoboszlóért | **180** |
| 5 | Derűs Alkony Nyugdíjas Klub | **180** |
| 6 | Életerő Egyesület | **0** |
| 7 | Fekete Borbála Alapítvány | **0** |
| 8 | Földgáz Vadásztársaság | **100** |
| 9 | Gázláng Súlyemelő Egyesület | **100** |
| 10 | Hajdúsági Vándorok Kh. Túraegyesület | **100** |
| 11 | Hajdúszoboszló Jövőjéért Kh. Egyesület | **180** |
| 12 | Hajdúszoboszló Zeneoktatásáért és Kultúrájáért Alapítvány Ifj. Fúvószenekar | **0** |
| 13 | Hajdúszoboszlói Árpád SE | **120** |
| 14 | Hajdúszoboszlói Bárdos Lajos Általános Iskola | **0** |
| 15 | Hajdúszoboszlói Bárdos Lajos Városi és Pedagógus Énekkar Egyesület | **180** |
| 16 | Hajdúszoboszlói Birkózó SE | **180** |
| 17 | Hajdúszoboszlói Egyesített Óvoda | **150** |
| 18 | Hajdúszoboszlói Fizetővendéglátók Egyesülete | **180** |
| 19 | Hajdúszoboszlói Gazdakör, Gazdák Egyesülete | **180** |
| 20 | Hajdúszoboszlói Görög Katolikus Egyházközség | **100** |
| 21 | Hajdúszoboszlói Ifjúsági Társaság | **180** |
| 22 | Hajdúszoboszlói Kárászos Tavi Sporthorgász Egyesület | **100** |
| 23 | Hajdúszoboszlói Kör | **120** |
| 24 | Hajdúszoboszlói Kutyabarátok Egyesülete | **180** |
| 25 | Hajdúszoboszlói Méhész | **60** |
| 26 | Hajdúszoboszlói Német Nemzetiségi Önkormányzat | **170** |
| 27 | Hajdúszoboszlói Női Kézilabda SE | **35** |
| 28 | Hajdúszoboszlói Nyugdíjas Pedagógusokért Alapítvány | **0** |
| 29 | Hajdúszoboszlói Polgárőr Közhasznú Egyesület | **0** |
| 30 | Hajdúszoboszlói Porszem Lovas Egyesület | **150** |
| 31 | Hajdúszoboszlói Református Egyházközség | **180** |
| 32 | Hajdúszoboszlói Városszépítő Egyesület | **170** |
| 33 | Hajdúszoboszlói Vendéglátók Egyesülete | **180** |
| 34 | Kyokushin Karate Klub | **100** |
| 35 | Látássérültek ÉA Reg. Egyesülete HSz Körz. Csop. | **180** |
| 36 | Magyar Rákellenes Liga | **180** |
| 37 | Magyar Vöröskereszt helyi szerv | **180** |
| 38 | Nap Lányai Kórusért Egyesület | **100** |
| 39 | Nyúltenyésztők Hajdúszoboszlói Egyesülete | **100** |
| 40 | Önkéntes Tűzoltó Közhasznú Egyesület | **80** |
| 41 | Összefogás Hajdúszoboszlóért és a Jövőért Egyesület | **170** |
| 42 | Roma Nemzetiségi Önkormányzat | **170** |
| 43 | Silver-D Látványtánc Egyesület | **110** |
| 44 | Sporthorgász Egyesület | **100** |
| 45 | Szoboszlói Szittyák Kh. Hagyományőrző Egyesület | **100** |
| 46 | Szoboszlói Waldorf Egyesület | **120** |
| 47 | Vörös Sári Magyarnóta Egyesület | **100** |

Határidő: 2015. április 30.

Felelős: jegyző

1. **napirend**

***A Magyar Német Baráti Kör kérelme***

Az elnök ismertette a kérelmet és 150.000 Ft támogatást javasolt.

A GB 8 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és -az előterjesztésben és a javaslat alapján- a következő határozatot hozta:

**66/2015. (III.27.) GB határozat**

**Hajdúszoboszló Város Önkormányzatának Gazdasági Bizottsága 150.000 Ft támogatást nyújt a Magyar Német Baráti Kör részére a 20. jubileumi találkozó megrendezésének költségeire.**

Határidő: 2015. április 30.

Felelős: jegyző

Lőrincz László:

A Hajdúszoboszló kontra Magyar Állam per elsőfokú ítélethirdetésén a pert elbuktuk a Államkincstárnak ítélt a bíróság, 160 milliót és 10.000 Ft eszmei költséget kell megfizetni. Fellebbezéssel élünk.

Egyéb közlendő, bejelentenivaló hiányában Marosi György Csongor bizottsági elnök 1033 órakor az ülést bezárta.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***